**مدن لال ادھورام شرما**  (پیدائش: 20 مارچ 1951ء) ایک سابق بھارتی کرکٹ کھلاڑی (1974ء–1987ء) اور ہندوستانی قومی کرکٹ کوچ ہیں۔ وہ 1983ء کرکٹ ورلڈ کپ جیتنے والے بھارتی دستے کے رکن تھے۔

### کھیل کا کیریئر

مدن نے فرسٹ کلاس سطح پر 10,204 رنز بنائے جس کی اوسط 42.84 تھی اس طرح اس نے شاندار آل راؤنڈ کامیابی کا لطف اٹھایا، جس میں 22 سنچریاں بھی شامل تھیں، انہوں نے 625 وکٹیں اہنے قبضہ میں کیں جس کی اوسط 25.50 حاصل ہوئی۔ ان کا باؤلنگ ایکشن سائیڈ آن تھا۔ انہوں نے انڈیا کے لیے 39 ٹیسٹ میچ کھیلے، 22.65 کی اوسط سے 1,042 رنز بنائے، 40.08 کی اوسط سے 71 وکٹیں حاصل کیں اور 15 کیچ پکڑے۔ وہ کافی حد تک قابل لوئر آرڈر بلے باز تھا، جو اکثر ہندوستانی ٹیم کو مشکل حالات سے نکالتا تھا جس کی وجہ سے شکر گزار ہندوستانی شائقین نے انہیں مدد *لال* کا لقب دیا تھا۔ مدن لعل نے 67 ایک روزہ بین الاقوامی میچوں میں شرکت کی اور 1983 ءکے ورلڈ کپ فائنل جیتنے والی ٹیم کا رکن بھی تھا جہاں اس نے کپل دیو ، بلوندر سندھو ، راجر بنی ، موہندر امرناتھ اور کیرتی آزاد کے ساتھ مل کر اپوزیشن کو قابو کرنے اور تباہ کرنے کے لیے ٹیم بنائی۔ 1983 ءکے ورلڈ کپ کے فائنل میں کپل دیو نے مدن لال کی گیند پر ویوین رچرڈز کا غیر معمولی کیچ لیا۔ مدن لال پنجاب کے لیے کھیلے لیکن بعد میں دہلی کے لیے کھیلے۔ مدن لال نے 1975ء کے ورلڈ کپ میں انگلینڈ کے ڈینس ایمس کو پہلی گیند بھی کروائی تھی

### کوچنگ کیریئر

اپنی ریٹائرمنٹ میں، مدن لال مختلف صلاحیتوں میں کھیل میں سرگرم عمل رہے ہیں۔ مدن لال نے 1996 ءکرکٹ ورلڈ کپ کے لیے متحدہ عرب امارات کی ٹیم  کی کوچنگ کی۔ مدن لال نے ستمبر 1996ء اور ستمبر 1997ء کے درمیان ہندوستان کے قومی کرکٹ کوچ کے طور پر کام کیا تھا  مدن لعل 2000ء اور 2001 ءتک سلیکشن کمیٹی کے رکن رہے۔ اس نے انڈین کرکٹ لیگ میں دہلی جائنٹس جسے 2008ء تک دہلی جیٹس کے نام سے جانا جاتا ہے) کے کوچ کی حیثیت سے شمولیت اختیار کی اور اس کے ختم ہونے تک خدمات انجام دیں۔ بعد میں اس نے بی سی سی آئی کی معافی کی پیشکش کے لیے درخواست دی کیونکہ آئی سی ایل ایک تسلیم شدہ ٹوئنٹی 20 لیگ نہیں تھی۔ مدن لال سری فورٹ اسپورٹس کمپلیکس ، دہلی میں کرکٹ اکیڈمی چلاتے ہیں۔  انہیں 2010ء میں سنجے جگدلے ایم پی سی اے اکیڈمی کا چیف کوچ مقرر کیا گیا تھا

### سیاسی کیریئر

مارچ 2009ء میں، انڈین نیشنل کانگریس نے ہماچل پردیش میں ہمیر پور پارلیمانی حلقہ کے ضمنی انتخابات کے لیے مدن لال کو اپنے امیدوار کے طور پر کھڑا کرنے کا فیصلہ کیا۔ مدن لال کو ہماچل پردیش بی جے پی لیڈر پریم کمار دھومل کے بیٹے انوراگ ٹھاکر کے خلاف ضمنی الیکشن لڑنے کے لیے چنا گیا تھا۔

### اداکاری کا کیریئر

اپریل 2013ء میں، مدن لال پروگرام '' ہم نے *لی ہے-شپت''* نامی کرائم شو میں نظر آئے۔

### مقبول ثقافت میں

*1983ء* کے عنوان سے ایک بالی ووڈ فلم لارڈز میں ہندوستان کی پہلی ورلڈ کپ جیتنے کے واقعہ کے بارے میں 24 دسمبر 2021ء میں ریلیز ہوئی۔ اس فلم میں ہارڈی سندھو مدن لال کے کردار میں ہیں اور اسے بالترتیب کبیر خان اور انوراگ کشیپ نے ہدایت اور پروڈیوس کیا ہے۔

### مزید دیکھیے

* کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست
* بھارت کے ایک روزہ بین الاقوامی کرکٹ کھلاڑیوں کی فہرست

حوالہ جات
---------

1. ↑  "Cricinfo Website – Madan Lal Profile"۔ ای ایس پی این کرک انفو۔ 25 September 1996۔ اخذ شدہ بتاریخ 17 مارچ 2007
2. ↑  "Who Shrunk Test Cricket?"۔ ریڈف ڈاٹ کوم۔ 26 December 2002۔ اخذ شدہ بتاریخ 02 اپریل 2007
3. ↑  "Coaches India team has had in the past – CricTracker"۔ 14 June 2016
4. ↑  "Madan Lal appointed as Manager"۔ ای ایس پی این کرک انفو۔ 25 September 1996۔ اخذ شدہ بتاریخ 17 مارچ 2007
5. ↑  madanlalcricketacademy
6. ↑  "Madan Lal appointed chief coach of MP Cricket Academy"۔ 22 December 2010
7. ↑  tribuneindia
8. ↑  "Ranveer Singh introduces Hardy Sandhu as Madan Lal in '83' character poster"۔ The New Indian Express۔ اخذ شدہ بتاریخ 21 مارچ 2021